### Piešķirt figūru

Figūras rāmjiem programmā iCalamus nav jāsaglabā to saturs – Jūs to varat mainīt jebkurā laikā. Lietojiet darbību izvēlnes vienumu Jauns figūras objekts un izvēlieties kādu no piedāvātajām figūrām.

Pirmā figūru grupa piedāvā pamatfigūras, kas nav izmaināmas. Otrā grupa ir tā sauktās dinamiskās figūras, kas nes sev līdzi lietotāja rediģējamus parametrus. Par visām figūrām tūdaļ uzzināsiet sīkāk.

Taisnstūris

  Taisnstūris nav kvadrāts, bet kvadrāts ir arī taisnstūris.

Ovāls

  Ovāls nav aplis, bet aplis ir arī ovāls.

Karo

  Karo ir vairāk nekā vienkārši rotēts taisnstūris.

Trijstūris

  Atcerieties, ka trijstūrus varat apmest horizontālā vai vertikālā virzienā (Ģeometrijas inspektorā), lai iegūtu lielāku dažādību no pamatfigūras.

Trijstūris (augša pa labi)

  Arī šāda veida pamattrijstūri varat apmest horizontāli vai vertikāli, iegūstot lielāku dažādību.

Loks

  Pilns aplis ir tikai īpašs loka gadījums. Loku raksturo sākuma leņķis un gala leņķis. Tie veido tādu kā tortes gabalu. (Paraugs zināms arī kā PacMan pie.)

Dubultloks

  Dubultoki ir vēl sarežģītākas vektorfigūras. Izmantojot atšķirīgus sākuma un beigu leņķus, tie veido dažāda veida C formu, kamēr tikai pilns dubultloks veido divus centrētus apļus. Izmantojiet ielaiduma parametru, lai mainītu iekšējā apļa izmēru.

Dubulttrijstūris

  Šīs figūras nominālvērtība ir visai īpatnēja un varbūt ne tā, ko gaidāt, taču tā ir tīrā ģeometrija. Mainiet X- un Y-ielaiduma parametrus pēc savām vajadzībām.

Dubulttaisntūris

  Šeit ir mazliet piezemētākais dubulttaisnstūris, ko bieži izmanto maketēšanā, bet piedāvātie X- and Y-ielaiduma parametri ļauj izveidot vēl interesantākas figūras.

Noapaļots stūris

  Noapaļots stūris ir ne vairāk. ne mazāk kā noapaļots stūris. Taču – Jūs varat apvērst liekuma virzienu. Varbūt esat dzirdējis par konveksu (un tam pretējo konkāvu). Tā kā visas figūras tiek aktualizētas reālā laikā, kad vien Jūs izmaināt kādu parametru, ātri vien visam būtu jātop skaidram.

Stūris

  Stūris ir jauka un ērta vektorfigūra. Mēģiniet un eksperimentējiet.

Daudzstūris

  Figūra ar trim stūriem ir trijstūris. Figūra ar četriem stūriem ir četrstūris (un varbūt arī kvadrāts). Figūra ar pieciem stūriem ir piecstūris, tālāk sešstūris un tā tālāk. Šeit jūs iegūstat tos visus vienā dinamiskā figūrā, bet ar stūru skaitu gan nepārspīlējiet – varbūt ovāls Jums derēs labāk?

Noapaļots taisnstūris

  Viena no visu laiku biežāk lietotajām figūrām ir noapaļots taisnstūris. Izmantojiet to kā attēla rāmi vai kā citādi, lietojiet parametru Invers arcs vēl interestantākām rāmju formām.

Taisnstūris ar nolīdzinātiem stūriem

  Dažiem patīk noapaļots, dažiem ne. Šeit ir taisnstūris ar nolīdzinātiem stūriem, kas uzvedas gandrīz kā tā noapaļotais kolēģis. Jūs pat varat pārsniegt paredzētās vērtības ielaidumiem un iegūt tiešām pārsteidzošus rezultātus. Baudiet – paraugs aizvien ir vektorfigūra.

Zvaigzne

  Visbeidzot Jūsu uzmanībai zvaigzne figūru vidū, ko tā arī sauc – zvaigzne. Tikai divi maināmi parametri, bet iegūstamo zvaigžņu veidu skaits krietni lielāks.