### Saite

Nav izslēgts, ka vēlēsieties izveidot sava iCalamus dokumenta PDF versiju. PDF dokumentos iespējamas klikšķināmas saites. Ar šīs funkcijas palīdzību varat izveidot vai piešķirt saiti tekstam teksta rāmī.

Iezīmējot jebkādu tekstu, piemēram, vārdu iCalamus, un izvēloties šo funkciju, parādās neliela saites loksne, kurā varat ievadīt nepieciešamo URL adresi.

Iezīmējot tekstu, kas faktiski jau ir URL, tas kā tāds tiks automātiski identificēts un ievadīts saites loksnē. Jums nav jāpievieno saitei http://, jo tas tiks izdarīts automātiski.

Saitētais teksts teksta rāmī tiks pārformatēts īpašā saites teksta stilā (parasti zilā krāsā un pasvītrots). Atkārtoti iezīmējot šo saitēto tekstu, izvēlnes vienuma nosaukums mainās no Pievienot saiti uz Rediģēt saiti. Tad Jūs varat mainīt vai pat noņemt saiti no teksta. Pats teksts, ja no tā noņemsiet saiti, dzēsts netiks.

Padoms: Izvēlnes vienums maina savu nosaukumu no Pievienot saiti uz Rediģēt saiti atkarībā no konteksta.