### Reģistrācija

Bez veiktas reģistrācijas Jūsu iCalamus ir vairāki ierobežojumi. Nereģistrētajā versijā pilnībā pieejamas tikai Photographerbook funkcijas un dokumenti.

Skatīt atšķirības starp reģistrēto un nereģistrēto iCalamus versiju.

Pēc iCalamus reģistrācijas koda saņemšanas Jūs varat aktivēt iCalamus kā pilno versiju. Reģistrācijas kods iegūstams vairākās formās:

- Pasūtot reģistrācijas kodu saņemšanai pa e-pastu mūsu tīmekļa vietnē vai no iCalamus dīlera, Jūs saņemsiet e-pastu ar faktūrrēķinu PDF formātā, kā arī nelielu TXT failu ar Jūsu personīgā reģistrācijas koda datiem. Izdrukājiet un saglabājiet gan e-pastu, gan faktūrrēķinu.

- Iegādājoties iCalamus CD no Jūsu vietējā dīlera vai tieši no mums, Jūs atradīsiet uzlīmi ar reģistrācijas kodu uz CD vāka.

- Iegādājoties iCalamus CD kā OEM versiju kārbā no programmatūras veikala vai interneta veikala, Jūs atradīsiet datu lapu ar nepersonificētiem OEM reģistrācijas koda datiem aizlīmētā CD kārbā.

- Ja esat iegādājies iCalamus licenci no trešās puses programmatūras tirgotāja (piemēram, atlaižu kampaņā), saņemsiet e-pastu ar nepersonalizētiem reģistrācijas koda datiem.

Saņemtie reģistrācijas koda dati sadalīti trijās daļās:

1. Jūsu vārds (ar LIELAJIEM BURTIEM)
2. Jūsu lietotāja numurs (parasti sešciparu)
3. Jūsu reģistrācijas kods (virkne ar burtiem un skaitļiem)

Reģistrējot savu iCalamus kopiju, Jums būs jāievada šīs trīs reģistrācijas koda daļas precīzi. Papildus jāaizpilda lauki Iela un Pilsēta ar jebkādiem jēgu saturošiem datiem.

Svarīgi: Ja obligātie lauki (atzīmēti ar sarkanu zvaigznīti) nav aizpildīti, reģistrāciju nevar pabeigt.

Padoms: Lūdzu, raugieties, lai, piemēram, no e-pasta pārlūka tiktu pārkopēti tikai prasītie dati. Dažas e-pasta programmas izgrieztajam tekstam automātiski pievieno tukšumus. Pēc datu iekopēšanas noņemiet liekās rakstzīmes pirms spiežat [OK].

Padoms: Ja neesat iegādājies savu iCalamus licenci no invers Software, Jūs, iespējams, esat saņēmis OEM reģistrācijas kodu. Tādā gadījumā lasiet sadaļu OEM versija.