### Værktøjskassen

iCalamus værktøjskassen indeholder de vigtigste værktøjer i små værktøjs-ikoner, organiseret i to kolonner.

Disse værktøjer er opdelt i tre optiske, endda fire tekniske grupper. Der er værktøjer for oprettelse og redigering af rammer og objekter såvel som hjælpe-værktøjer. Af praktiske grunde er redigeringsværktøjer placeret før oprettelsesværktøjerne, idet du sandsynligvis vil redigere i rammer og objekter hyppigere end oprette dem.

Nogle værktøjssymboler har flere valgmuligheder. Dette er indikeret ved et lille grå hjørne nederst til højre ved disse symboler. Hvis du ønsker at se de andre muligheder for et sådant værktøj, så klik med musen på symbolet og hold museknappen nede. Der åbnes en menu som viser de øvrige muligheder, som kan vælges med musen.

Det i øjeblikket valgte værktøj vil blive vist med dets symbol i værktøjskassen.

Bemærk: Du kan annullere brugen af et værktøj når som helst ved at trykke [Escape]. Så vil det sidst anvendte værktøj blive valgt igen, normalt Vælg-værktøjet. Hvis du ønsker at fortsætte med at bruge et værktøj men er nødt til at skifte til Vælg-værktøjet midlertidigt, tryk [Command].

- Redigerings-værktøj
- Transformerings-værktøjer
- Oprettelses-værktøjer
- Hjælpe-værktøjer