### Tekst-værktøj

Brug dette værktøj til at oprette tekstrammer. Det aktiverer også tekstfunktionen. Hvis du ønsker at oprette en tekstramme, vælg dette værktøj og opret herefter en ny ramme i dokumentet.

Når du har valgt en allerede eksisterende tekstramme (med Vælg-værktøjet) og så klikker på rammen ved hjælp af Tekst-værktøjet, ændres rammens tilstand til tekstfunktion. Dette betyder at du kan redigere teksten, tilføje eller ændre tekstlinealer og tekst-typografier, tekstfelter o.s.v.

Hvis du flytter musemarkøren i tekstfunktion over en ramme som ikke er en tekstramme, ændres markøren til en konverter-markør.

Hvis du klikker på den anden ramme nu, vil den blive konverteret til en tekstramme. Rammen vil bevare dens form, hvilket giver forskellige designmuligheder.

Tekstlineal

  Bemærk: For at kunne se tekst-linealen, skal den valgte ramme være i tekst-værktøj funktion.

  Oven over hver tekstramme er der vist en tekstlineal i lighed med den som bl.a. TextEdit anvender. Når du flytter tekstmarkøren igennem en tekst som bruger mere end en tekstlineal, vil dens udseende over rammen automatisk blive opdateret så den altid viser den aktuelle anvendte tekstlineal.

  Du kan i det øverste venstre område af tekstlinealen vælge hvilke tekstlineal (fra tekstlineal-inspektøren) som skal anvendes for rammen eller for det valgte tekst-afsnit.

  I det øverste højre område af tekstlinealen kan du se forskellige muligheder for tabuleringer. I øjeblikket understøtter iCalamus følgende typer tabuleringer:

  - Venstre tabulering

  - Centreret tabulering

  - Højre tabulering

  - Decimal tabulering

  Du trækker ganske simpelt disse stop til tekstlinealen. Mens du trækker, vil den aktuelle position blive vist i en hjælpeboks. Du kan ganske let fjerne tabulatorstop fra en tekstlineal igen, ved at trække dem ud fra linealen med musen.

  I venstre og højre side af tekstlinealen ser du nogle elementer, som indstiller venstre kant, venstre indrykning og højre kant.

  Alle indstillinger som kan laves direkte i tekstlinealen med musen, kan også indtastes direkte i tekstlineal-inspektøren, hvor du kan organisere de forskellige tekstlinealer globalt for det aktuelle dokument. Navngive, kopiere, slette dem i inspektøren, osv.