### Navigācijas josla

Katra iCalamus dokumenta loga kreisajā augšējā stūrī, pa labi no tālummaiņas uznirstošā lauka, Jūs atradīsiet navigācijas joslu. Tā ir ļoti noderīga vairāklappušu dokumenta pārlūkošanai.

Izmantojiet atsevišķos bulttaustiņus pa kreisi un pa labi no rediģēšanas lauka centrā, lai pārvietotos vienu lappusi uz priekšu vai atpakaļ. Ja ievadīsiet lappuses numuru rediģēšanas laukā navigācijas joslas centrā, dokumenta loga skats automātiski aizritināsies uz šo lappusi.

Ja noklikšķināsiet uz vistālāk pa labi esošā bulttaustiņa, dokumenta loga skats automātiski aizritināsies uz dokumenta pēdējo lappusi.

Attiecīgi – klikšķis uz vistālāk pa kreisi esošā bulttaustiņa automātiski aizritinās dokumenta loga skatu uz dokumenta pirmo lappusi.