### Piešķirt krāsas objektiem

Jūs varat piešķirt krāsas noteiktiem rāmjiem vai objektiem ar pāris peles klikšķiem. Atcerieties, ka figūrai, kontūrai un ēnai var būt atšķirīgas krāsas. iCalamus diferencē arī krāsas kontūrobjektiem (piemēram, visiem figūru rāmjiem) un krāsas tekstam.

Paņemsim zvaigznes rāmi, kam vēl nav piešķirtas krāsas. Ja esat atslēdzis rāmja norāžu redzamību, redzēsiet tikai figūrai piederošās norādes.

Krāsu inspektora objektu atlasītājā izvēlieties ikonu Figūra un labajā pusē esošajā režīmu atlasītājā izvēlieties režīmu Vektorkontūra. Viens peles klikšķis iekrāsos zvaigzni melnu.

Klikšķis pārslēdz objektu atlasītāju uz režīmu Kontūra. Vēl viens klikšķis pievieno zvaigznei dzeltenu kontūru.

Vēl viens klikšķis pārslēdz objektu atlasītāju uz režīmu Ēna. Pēdējais klikšķis piešķir zvaigznei fuksīnas krāsas ēnu.