### Opret et dokument for bogen

Hvis du ikke kan vente med at importere din tekst til dokumentet og begynde at pille ved det: Lige et lille øjeblik, tak. Du har nu et tosidet dokument med to tomme tekstrammer og du føler sikkert at vi har gået meget systematisk frem indtil nu, men egentlig er der ikke sket noget indtil nu.

Vi vil gerne forberede tingene i den rette orden, så vi kan lade teksten flyde automatisk fra den ene tekstramme til den næste, når den senere bliver importeret. Det er ikke nogen stor opgave, men du er nødt til at gøre det.

Vælg den venstre tekstramme og foretag et [Control]-klik på overløbssymbolet på den venstre rammekant. Du vil nu se en kontekstmenu, hvor du kun kan vælge et menupunkt. Klik venligst på menupunktet Automatisk tekstoverløb fra foregående side.

Foretag nu et [Control]-klik på overløbssymbolet på den højre rammekant af den samme tekstramme. Slå også menupunktet Automatisk tekstoverløb til næste side til her.

Gentag venligst disse trin for tekstrammen på den højre dokumentside nu.

Du har nu indstillet at ikke alene er de to tekstrammer lænket sammen, men de vil også blive lænket til andre tekstrammer automatisk når du indsætter flere sider med tekstrammer indrettet som disse i dit dokument. Så lad os gøre det med det samme.

Vælg Sideinspektøren og vælg funktionsmenupunktet Indsæt nye sider eller klik på [+]-tegnet i Sideinspektøren. Du vil så se dialogen Indsæt sider. Brug et lille øjeblik til at blive familiær med indstillingsmulighederne i denne dialog.

Forestil dig at din bog vil blive omkring 128 sider. Ret derfor antallet af nye sider til 128, som selvfølgelig skal indsættes efter side 2. Lad alle andre indstillinger vær uændret. Men klik på checkboksen Anvend layout (fra side: 1 – 2). Dette er en magisk kontakt. Om få sekunder, vil du få at se hvorfor.

Efter du har lukket dialogen med [OK], bliver 128 nye sider tilføjet til dokumentet øjeblikkeligt. Du vil ikke kun finde de ønskede tekstrammer på alle de nye sider på deres rette positioner, men alle tekstrammer i hele dokumentet er allerede lænket, ramme til ramme, side til side. Næsten en perfekt tilstand for importering af tekst til dit dokument nu. Er du enig?