### Pārformatēt nodaļas

Esam pieraduši dalīt grāmatas nodaļās to satura garuma dēļ. Tāpat mēdzam sākt nodaļu jaunā lappusē. Kad saliekat grāmatu ar dziļāku nodaļy hierarhiju, paliek Jūsu ziņā, vai arī apakšnodaļām un apakšapakšnodaļām sākties jaunā lappusē.

Nākošajā ekrānšāviņā Jūs redzat, ka mūsu grāmatas pamattekstam jau ir virsraksti un teksta kursors ir atrodas tieši priekšā 4. nodaļas virsrakstam (Switchers).

Tagad mēs nosakām, ka šim virsrakstam un tālākajam tekstam jāsākas jaunā lappusē. Veiciet [Control]-klikšķi, lai atvērtu teksta rediģēšanas režīma konteksta izvēlni. Tur atrodams izvēlnes vienums Ievietot teksta pārtraukumu. Mūs interesē trešais apakšvienums: Konteinera pārtraukums. Noklikšķiniet uz tā, un Jūsu dokuments tiks pārformatēts – 4. nodaļa sāksies jaunā lappusē.

Padoms: Ja pie sevis vaicājat, kāpēc gan šī funkcija nesaucas Lappuses pārtraukums, Rāmja beigas vai tamlīdzīgi, pamēģiniet ievietot šādu konteinera pārtraukumu teksta rāmī ar vairākām slejām. Teksta rāmis noteikti var izmantot vairākas slejas. Mēs saucam katru teksta sleju par konteineri, un, ja Jūsu grāmatai ir tikai viena teksta sleja uz rāmi, šis izņēmums apstiprina likumsakarību.