### Arbejdsområde

I et grundlæggende gråt dokumentvindue, vil du se et hvidt arbejdsområde (også kaldet udskydningsark). Hvis du har oprettet et dobbeltsidet dokument, vil du se to dokumentsider ved siden af hinanden på et ark. I et enkeltsidet dokument, vil du kun se en dokumentside pr. ark.

Siderne selv, er defineret af en sort, skygget kant. Hvert ark tilbyder ekstra arbejdsplads til venstre og højre for siden/siderne. Første ark har ekstra plads i toppen og sidste ark i bunden.

Du kan flytte rammer fra en side til en anden eller simpelthen placere dem udenfor den synlige del af dokumentet. Prøv og flyt en ramme med musen til vindueskanten. Den synlige del af vinduet vil begynde at rulle i den tilsvarende retning indtil arkets kant er nået, eller du flytter musen tilbage i vinduet.

Du kan placere rammer på det hvide arbejdsområde, ved siden af, over eller under siderne hvis du ikke ønsker at de skal udskrives. De grå områder udenfor arket kan ikke anvendes.