### Numerācijas inspektors

Izmantojiet Numerācijas inspektoru, lai noteiktu, kā formatēt iCalamus lietotos numerācijas teksta laukus.

Numerācijas inspektors piedāvā numerācijas stilu sarakstu. Pēc noklusējuma pieejams viens numerācijas stils ar nosaukumu Noklusējums. Noklikšķiniet uz plusa zīmes Numerācijas inspektora kreisajā apakšējā stūrī, lai izveidotu vairāk numerācijas stilu. Iezīmēti numerācijas stili noņemami ar klikšķi uz mīnusa zīmes.

Patlaban iCalamus atbalsta tikai lappuses numura teksta lauku, ko Jūs varat ievietot teksta rāmī, kā aprakstīts nodaļas [Teksta rediģēšanas režīma konteksta izvēlne] sadaļā [Ievietot teksta lauku].

Ar dubultklikšķi uz nosaukuma sarakstā Jūs atverat parametru dialoglogu, kurā varat pārdēvēt numerācijas stilu un regulēt tā parametrus.

Dialoglogs ir gandrīz pašizskaidrojošs. Jūs varat noteikt numerācijas formātu 6 līmeņos, noklikšķinot uz viena no numerācijas formātu šķirkļiem sarakstā Formāts. Atveras izvēlne, kurā Jūs nosakāt vēlamo numuru formātu.

- 123 (skaitļi)
- ABC (burti)
- abc (burti)
- III (romiešu lielie)
- iii (romiešu mazie)

Lietojiet rediģēšanas laukus Prefikss, Atdalītājs un Postfikss, lai izveidotu sarežģītus numerācijas formātus no vienkārša skaitļa. Lauka Atdalītājs satura tiks ievietots starp dažādu līmeņu skaitļiem. (Tā kā pašreizējā iCalamus versija atbalsta tikai viena līmeņa lappušu numurēšanu, atdalītājam vēl īsti nav funkcijas.)

Ja vēlaties mainīt numerācijas teksta lauka izskatu, Jums ir divas iespējas. Vai nu izmainiet izmantoto numerācijas stilu tieši, kas automātiski aktualizēs visus numerācijas teksta laukus, kas izmanto konkrēto stilu,

vai arī atzīmējiet numerācijas teksta lauku teksta rāmī un izvēlieties numerācijas stilu Numerācijas inspektorā. Numerācijas teksta lauks tiks automātiski formatēts, izmantojot jauno stilu.