### Krāsu papildfunkcijas

Noklikšķiniet uz darbību simbola Krāsu inspektora apakšā, lai izsauktu papildu funkcijas, par kurām tūdaļ uzzināsiet sīkāk.

Jauna krāsa

  Kad izvēlaties šo vienumu, atveras krāsu dialoglogs, kur Jūs varat konfigurēt jaunu krāsu. Šis izvēlnes vienums atbilst klikšķim uz plusa zīmes Krāsu inspektora kreisajā apakšējā stūrī.

Jauns gradients

  Izmantojiet šo vienumu, lai izveidotu jaunu gradientu. Šis izvēlnes vienums atbilst klikšķim uz plusa zīmes ar gradienta simbolu Krāsu inspektora kreisajā apakšējā stūrī.

Dublicēt krāsu

  Šis izvēlnes vienums kopē iezīmēto krāsu un ievieto kopiju tūlīt aiz iezīmētās krāsas.

Noņemt krāsu

  Izvēloties šo vienumu, Jūs varat noņemt iezīmēto krāsu. Ja tā tiek lietota dokumentā, Jums būs jāizvēlas aizvietotāja. Šis izvēlnes vienums atbilst klikšķim uz mīnusa zīmes Krāsu inspektora kreisajā apakšējā stūrī.

Šķirot pēc

  Jūs varat ar peli pārvietot krāsu sarakstā esošās krāsas uz jaunu pozīciju, kā arī šķirot tās pēc vairākiem kritērijiem. Pagaidām iCalamus piedāvā divas opcijas: Šķirot pēc krāsas nosaukuma vai krāsas vērtības.

Ielādēt krāsu sarakstu

  Izmantojiet šo funkciju, lai ielādētu iepriekš saglabātu krāsu sarakstu savā pašreizējā dokumentā. Ielādētā saraksta krāsas tiks pievienotas dokumenta pašreizējam sarakstam.

Saglabāt krāsu sarakstu

  Jūs varat saglabāt pašreizējā dokumenta krāsu sarakstu. Šādi iespējams kopīgot krāsu sarakstus starp saviem dokumentiem vai ar citiem iCalamus lietotājiem. Izvēlieties piemērotu vietu savu krāsu sarakstu saglabāšanai un pārvaldīšanai. Faila paplašinājums ir .iccsl.