### Jauns no veidṇu pārvaldnieka

Ar šo izvēlnes vienumu Jūs atverat dialoglogu, kurā varat ielādēt dokumentu veidnes un rediģēt tās tālāk. Lai dokuments būtu pieejams kā veidne, tas vispirms jāsaglabā, lietojot komandu Saglabāt kā veidni.

Veidņu kategorijas

  Dialogloga kreisajā pusē var būt redzamas kategorijas dažādiem projektiem. Kategorijas iCalamus 1.x un/vai iCalamus 2.x izveidojis iCalamus, kopējot Jūsu vecās veidnes. Jūs varat izveidot jaunas kategorijas vai pārdēvēt vai dzēst esošās. Ar labo klikšķi kategoriju laukā atvērsies konteksta izvēlne ar attiecīgajām funkcijām.

  Svarīgi: Atcerieties, ka, dzēšot kategoriju, dzēšas arī visas tajā ietvertās veidnes.
Veidņu priekšskats

  Savukārt labajā pusē pieejams veidņu pirmo lappušu priekšskati un failu nosaukumi. Jūs varat pārdēvēt un dzēst veidnes. Ar labo klikšķi uz veidnes atvērsies konteksta izvēlne ar attiecīgajām funkcijām. Varat arī pārvietot veidnes no vienas kategorijas uz citu, vienkārši aizvelkot ar peli uz vēlamo kategoriju kreisajā laukā.

Veidņu filtrs

  Izvēlnē Filtrēt virs priekšskata saraksta Jūs varat norādīt dokumentu pakalpojumu, kuru pārstāvošās veidnes vēlaties redzēt.

Jauns tukšs dokuments

  Ja neviena no veidnēm neatbilst Jūsu iecerei, klikšķiniet uz pogas Jauns tukšs dokuments dialogloga kreisajā apakšējā stūrī, atverot noklusēto jauna dokumenta dialoglogu.

Padoms: Veidnes pamatā tiek saglabātas uz Jūsu cietā diska vienā noteiktā vietā. Šis ceļš ir ~/Library/Containers/net.icalamus.iCalamus2/Data/Library/Application Support/iCalamus/Veidnes/. iCalamus tur pēc noklusējuma izveido mapi ar nosaukumu Lietotāja veidnes. (Mape ~ apzīmē Jūsu lietotāja mapi OS X.)