### Skygge-inspektør

iCalamus tilbyder meget stærke skyggefunktioner, som kan indstilles her.

Tegn skygge

  Når du vælger dette punkt, vil rammens skygge blive tegnet. Denne checkboks er ikke aktiveret i flere rammetyper (f.eks. tekstrammer) men kan ændres nårsomhelst senere hen. Hvorvidt skyggen eller dens kontur vil blive tegnet, afhænger af andre indstillinger i Ramme-inspektøren.

Sløringsradius

  Her kan du indstille hvor langt fra figuren skyggen skal tegnes, og hvor meget den skal sløres imod dens kanter. På denne måde opnår du virkelige realistiske skyggeeffekter.

Uigennemsigtighed

  Den valgte skygge behøver ikke at starte med 100 % uigennemsigtighed. Du kan indstille uigennemsigtigheden versus transparentheden her.

Forskydning og vinkel

  Her indstiller du hvorvidt skyggen skal starte lidt forskudt for objektet. Hvis forskydningen er for stor, vil skyggen virke urealistisk, hvorfor denne indstilling bør benyttes med omhu. Du kan endda rotere skyggen for meget specielle effekter.

Spejl og vrid

Spejl og vrid

  iCalamus giver mange muligheder for spejling af skygge. Du kan spejle skyggen vandret og/eller lodret, tilføje venstre eller højre vridning. I tekstrammer kan du endda ændre disse effekter fra linje til linje.

Tip: En skygge behøver ikke at være sort eller grå. Eksperimenter som du vil og prøv med andre farver eller gradueringer (i Farve-inspektøren).