### Udvidede farvefunktioner

Klik på det lille funktionssymbol i bunden af Farve-inspektøren for at vise flere funktioner, som er beskrevet i detaljer nedenfor.

Ny farve

  Når du vælger dette emne, åbner farvedialogen, hvor du kan definere en ny farve. Dette emne korresponderer til et klik på knappen med et plustegn nederst til venstre i Farve-inspektøren.

Ny gradueret farve

  Brug dette menupunkt for at oprette en ny graduering. Dette punkt korresponderer til et klik på plusknappen med gradueringssymbolet nederst til venstre i Farve-inspektøren.

Dupliker farve

  Dette menuemne kopierer den nuværende valgte farve og indsætter kopien af farven direkte efter den valgte farve.

Fjern farve

  Ved at vælge dette menuemne, kan du fjerne den nuværende valgte farve. Hvis den allerede er anvendt i et dokument, er du nødt til at vælge en erstatningsfarve. Dette menuemne korresponderer til et klik på knappen med et minustegn i nederste venstre hjørne af Farve-inspektøren.

Sorter efter

  Du kan flytte farver i farve listen til en ny position med musen, men også sortere dem efter forskellige kriterier med et enkelt museklik. I øjeblikket tilbyder iCalamus to valgmuligheder: Sorter efter farvenavn eller efter farveværdi.

Indlæs farve liste

  Brug denne funktion til at indlæse en tidligere gemt farve liste til dit aktuelle dokument. De anvendte farver i den indlæste liste vil blive tilføjet til listen for det aktuelle dokument.

Gem farve liste

  Du kan gemme farve listen for det aktuelle dokument. På denne måde kan du dele listen for dit dokument med andre iCalamus brugere. Vælg et godt sted at gemme og bestyre dine farve lister. Arkiv endelsen er .iccsl.